
Narvas Aleksei Juhhanovi tänav 7, 9, 11 asuva linnavara
tasuta kasutusse andmine Narva Linna Sotsiaalabiametile
1. ASJAOLUD JA MENETLUSE KÄIK

Narva Linnavalitsuse Arhitektuuri- ja Linnaplaneerimise Ameti bilansis on Narvas Aleksei Juhhanovi tänav 7, 9, 11 asuv linnavara – kolm peremaja, mis on ette nähtud lastele asenduskoduteenuste osutamiseks.
Narva Linnavalitsuse Arhitektuuri- ja Linnaplaneerimise Ametile laekus Narva Linna Sotsiaalabiametilt, registrikood 75009148 taotlus, milles palutakse anda Sotsiaalabiametile määramata ajaks tasuta kasutusse Narvas Aleksei Juhhanovi tänav 7, 9, 11 asuv linnavara – kolm peremaja lastele asenduskoduteenuste osutamiseks.

Narva Linna Sotsiaalabiameti taotlust arutati Narva Linnavalitsuse linnavarakomisjoni koosolekul 09.03.2016. a (protokoll nr 3) ning otsustati:
1. Nõustuda Narva Linna Sotsiaalabiameti taotlusega ning anda Narva Linna Sotsiaalabiametile, registrikood 75009148, määramata ajaks tasuta kasutusse Narvas Aleksei Juhhanovi tänav 7, 9, 11 asuv linnavara – kolm peremaja lastele asenduskoduteenuste osutamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Vastavalt Korra punktides 7.2 ja 7.2.1 sätestatule võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega. 

2.3. Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel.

2.4. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Narvas Aleksei Juhhanovi tänav 7, 9, 11 asuva linnavara – kolme peremaja bilansiline valdaja.
3.  OTSUS

 3.1. Anda Narva Linna Sotsiaalabiametile, registrikood 75009148, määramata ajaks tasuta kasutusse Narvas Aleksei Juhhanovi tänav 7, 9, 11 asuv linnavara – kolm peremaja lastele asenduskoduteenuste osutamiseks.
 3.2. Narva Linnavalitsuse Arhitektuuri- ja Linnaplaneerimise Ametil sõlmida Narva Linna Sotsiaalabiametiga punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks Narva Linna Sotsiaalabiametile.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

